als_Latn dik_Latn sag_Latn
Në qytetin Arbon të kantonit Thurgau, një shofer zviceran taksie i indinjuar ka shkruar publikisht në Facebok se nuk pranon të transporton më shqiptarë të Kosovës dhe shtetas të ish Jugosllavisë. 55 vjeçari i cilëson të pandershëm dhe parespekt duke fyer të gjithë shqiptarët e Kosovës, shkruan Blick, përcjell albinfo.ch.
Shkas për zemërimin e tij ishin disa incidente në të cilat disa të rinj dyshohet ta kenë mashtruar shoferin. Ai kishte shkuar për të marr një grup të rinjsh në Zyrih.
“Kur arrita pas një orë e gjysmë në stacionin kryesor ata ishin zhdukur tashmë. Tani unë kam vrima në kombibusin tim. Riparimi do të kushtojë më shumë se 1000 franga. Klienti është mbret, por për shkak se ju nuk silleni si një mbret, unë kam vendosur që të mos transportoj tani e tutje persona nga Kosova. Ju lutem të më lini vetëm dhe mos më kontaktoni!”, thotë taksisti zviceran.
Postimi i zviceranit është cilësuar si fyes dhe racist nga disa përdorues në Facebook. Madje ata janë irrituar me një cilësim të përgjithshëm të të gjithë shqiptarëve të Kosovës.
als_Latn als_Latn als_Latn als_Latn